ALT ส่งมอบงานติดตั้งระบบ CCTV บนรถไฟฟ้าบีทีเอสครบ 46 ขบวน
ALT ส่งมอบงานติดตั้ง CCTV บนรถไฟฟ้าบีทีเอสครบ 46 ขบวน
ALT ส่งมอบงานติดตั้ง CCTV บนรถไฟฟ้าบีทีเอสครบ 46 ขบวน
5 ม.ค. 2564

นายชนัด เผ่าพันธ์ดี รองกรรมการผู้อำนวยการ สายงานโซลูชั่นธุรกิจ บริษัท เอแอลที เทเลคอม จำกัด (มหาชน) หรือ ALT เปิดเผยว่า ตามที่ บริษัทฯได้รับสิทธิ์ในการจัดซื้อพร้อมติดตั้งงานระบบกล้องวงจรปิด (CCTV) ในโครงการจัดซื้อรถไฟฟ้าใหม่จำนวน 46 ขบวน (SIEMENS และ CRRC) ของบริษัท ระบบขนส่งมวลชนกรุงเทพ จำกัด (มหาชน) หรือ BTSC ซึ่งมีมูลค่างานกว่า 50 ล้านบาท
โดยบริษัทฯ ได้ว่าจ้าง Siemens Mobility Limited ประเทศตุรกี และ CRRC Changchun Railway Vehicle Co., Ltd จากสาธารณรัฐประชาชนจีน ในการออกแบบและเดินระบบสายสัญญาณทั้งหมดบนขบวนรถตั้งแต่เริ่มผลิตและประกอบจากโรงงาน เพื่อใช้ในการบันทึกทุกเหตุการณ์ที่เกิดขึ้นทั้งหมดบนขบวนรถไฟฟ้า สร้างความเชื่อมั่นและความปลอดภัยสำหรับผู้โดยสารทุกท่านที่มาใช้บริการรถไฟฟ้า BTS
ล่าสุดได้ทำการติดตั้งแล้วเสร็จทั้งหมด 46 ขบวนแล้วและส่งมอบงานให้กับทาง BTSC รวมทั้งจัดอบรมการใช้งานและการบำรุงรักษาระบบกล้องวงจรปิด (CCTV) และการทดสอบระบบซึ่งทั้งหมดแล้วเสร็จในปลายปี 63